b'\n_START_ARTICLE_\nPneumokok\xc5\xb3 vakcina\n_START_PARAGRAPH_\nPneumokok\xc5\xb3 vakcina\xc2\xa0\xe2\x80\x93 tai skiepas, skirtas apsisaugoti nuo streptokok\xc5\xb3 paderm\xc4\x97s bakterijos Streptococcus pneumoniae. Pasiskiepijus galima i\xc5\xa1vengti tam tikr\xc5\xb3 plau\xc4\x8di\xc5\xb3 u\xc5\xbedegimo, meningito ir sepsio atvej\xc5\xb3. Rinkoje yra dviej\xc5\xb3 tip\xc5\xb3 pneumokok\xc5\xb3 vakcinos: konjuguotos ir polisacharidin\xc4\x97s pneumokok\xc5\xb3 vakcinos. \xc5\xa0ios vakcinos leid\xc5\xbeiamos \xc4\xaf raumenis arba po oda.\n_START_SECTION_\nRekomendacijos\n_START_PARAGRAPH_\nPasaulio sveikatos organizacija rekomenduoja konjuguot\xc4\x85j\xc4\x85 vakcin\xc4\x85 \xc4\xaftraukti \xc4\xaf vaik\xc5\xb3 profilaktini\xc5\xb3 skiep\xc5\xb3 kalendori\xc5\xb3. Tai taikoma ir asmenims, u\xc5\xbesikr\xc4\x97tusiems \xc5\xbdIV arba sergantiems AIDS. Rekomenduojama skiepyti trimis arba keturiomis doz\xc4\x97mis; tokio skiepijimo veiksmingumas sunkiai ligai i\xc5\xa1vengti siekia 71\xe2\x80\x9393\xc2\xa0% procentus. Polisacharidin\xc4\x97s vakcinos veiksmingos sveikiems suaugusiesiems, ta\xc4\x8diau neveiksmingos jaunesniems kaip dvej\xc5\xb3 met\xc5\xb3 arba silpn\xc4\x85 imunin\xc4\x99 funkcij\xc4\x85 turintiems vaikams.\n_START_SECTION_\nSaugumas\n_START_PARAGRAPH_\nVakcinos i\xc5\xa1 esm\xc4\x97s saugios. Skiepijant konjuguot\xc4\x85ja vakcina ma\xc5\xbedaug 10\xc2\xa0% k\xc5\xabdiki\xc5\xb3 parausta injekcijos vieta arba sutrinka j\xc5\xb3 miegas. Paskiepytieji taip pat gali kar\xc5\xa1\xc4\x8diuoti. Sunki\xc5\xb3 alergini\xc5\xb3 reakcij\xc5\xb3 pasitaiko labai retai.\n_START_SECTION_\nIstorija, visuomen\xc4\x97 ir kult\xc5\xabra\n_START_PARAGRAPH_\nPirmoji pneumokok\xc5\xb3 vakcina \xc4\xaf rink\xc4\x85 pateikta 20-ojo am\xc5\xbeiaus devintajame de\xc5\xa1imtmetyje. \xc5\xa0i vakcina taip pat \xc4\xaftraukta \xc4\xaf Pasaulio sveikatos organizacijos b\xc5\xabtin\xc5\xb3j\xc5\xb3 vaist\xc5\xb3 s\xc4\x85ra\xc5\xa1\xc4\x85, kur\xc4\xaf sudaro rekomenduojami pagrindin\xc4\x97s sveikatos prie\xc5\xbei\xc5\xabros vaistai. 2014\xc2\xa0m. viena doz\xc4\x97 didmenin\xc4\x97s prekybos tinkle kainavo 17 JAV doleri\xc5\xb3. Jungtin\xc4\x97se Amerikos Valstijose \xc5\xa1i vakcina kainuoja nuo 25\xe2\x80\x93100 JAV doleri\xc5\xb3.'